Cserháthaláp Község Önkormányzat 
22/2020. (VII.9.) önkormányzati határozat					2. melléklete
1/2015. (I.21.) önkormányzati rendelet					5. függeléke


MEGÁLLAPODÁS KÖZÖS ÖNKORMÁNYZATI HIVATAL LÉTREHOZÁSÁRÓL

1. ÁLTALÁNOS RENDELKEZÉSEK

Magyarnándor Község Önkormányzatának Képviselő-testülete,
(székhely: 2694 Magyarnándor Fő út 88., képviseletében: Schmiedt Károly polgármester)
Cserháthaláp Község Önkormányzatának Képviselő-testülete,
(székhely: 2694 Cserháthaláp Fő út 72., képviseletében: Dócs Dávid polgármester) 
Debercsény Község Önkormányzatának Képviselő-testülete,
(székhely: 2694 Debercsény Fő út 45., képviseletében: Illés Mária Rozália polgármester),
Szanda Község Önkormányzatának Képviselő-testülete, 
(székhely: 2697 Szanda Kossuth utca 1., képviseletében: Tóth Tamás László polgármester)

a Magyarország helyi önkormányzatairól szóló 2011. évi CLXXXIX. törvény 85. §-ának (1) bekezdése alapján - összhangban
Magyarnándor Község Önkormányzata Képviselő-testületének a 64/2019. (XII. 11.) határozatában, Cserháthaláp Községi Önkormányzat Képviselő-testületének a 73/2019. (XII. 11.) határozatában Debercsény Községi Önkormányzat Képviselő-testületének a 48/2019. (XII. 11.) határozatában, továbbá Szanda Község Önkormányzata Képviselő-testületének a 88/2019. (XII. 11.) határozatában kinyilvánított szándékával 2020. január 1-jei hatállyal határozatlan időtartamra a Magyarnándori Közös Önkormányzati Hivatalt hozzák létre.

1.1. A közös önkormányzati hivatal székhelytelepülése: Magyarnándor

1.2. A közös önkormányzati hivatal hivatalos elnevezése

A közös önkormányzati hivatal elnevezése: Magyarnándori Közös Önkormányzati Hivatal

1.3. A közös önkormányzati hivatal székhelye és telephelyei
1.3.1. A közös önkormányzati hivatal székhelye: 2694 Magyarnándor, Fő út 88.
1.3.2. A közös önkormányzati hivatal telephelyei:
· Szandai Ügyfélszolgálat[footnoteRef:1] 2697 Szanda, Kossuth utca 1. [1:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

· Cserháthalápi Ügyfélszolgálat 2694 Cserháthaláp, Fő út 72.
· Debercsényi Ügyfélszolgálat 2694 Debercsény, Fő út 45.

2. A MEGÁLLAPODÁS LÉTREHOZÁSÁNAK, MÓDOSÍTÁSÁNAK, MEGSZÜNTETÉSÉNEK MÓDJA

2.1. A megállapodás létrehozása:
2.1.1. A megállapodás létrehozásáról az érintett képviselő-testületek együttes ülésen, minősített szótöbbséggel hozott határozattal döntenek. A döntés az egyes képviselő-testületek át nem ruházható hatáskörébe tartozik.
2.1.2. A megállapodás jövőbeli, további működtetéséről az általános önkormányzati választások napját követő hatvan napon belül állapodhatnak meg az érintett képviselő-testületek minősített szótöbbséggel hozott döntéssel.

2.2. A megállapodás módosítása:
2.2.1. A megállapodás módosítását kezdeményezheti a székhely önkormányzat, illetve bármely képviselő-testület a székhely önkormányzat írásbeli megkeresésével.
2.2.2. A székhely önkormányzat köteles a módosítási javaslatot 15 napon belül a résztvevő önkormányzatok felé továbbítani, amennyiben az jelen pontban foglaltaknak megfelel. A módosítási javaslat nem érintheti az 1.2., 1.3.1. pontokat, és nem célozhatja a Hivatal megjelölt határidőn kívüli (2.3.1. pont) megszüntetését. A módosítási javaslatot az önkormányzatok legkésőbb 30 napon belül kötelesek érdemben megtárgyalni, és a döntés meghozataláról 15 napon belül kötelesek értesíteni a többi résztvevő önkormányzatot.
2.2.3. A megállapodás módosításának minősül a csatlakozás, amelyre azonban a vonatkozó jogszabályok értelmében csak az általános önkormányzati választások napját követő hatvan napon belül van lehetőség. A csatlakozási kérelmeket érdemben meg kell tárgyalnia minden résztvevő képviselő-testületnek olyan időpontban, hogy az az esetleges csatlakozást a jogszabályi határidőben lehetővé tegye. Csatlakozásra kizárólag akkor kerülhet sor, ha a jelen megállapodás emiatt szükséges módosítását valamennyi, a jelen megállapodást megkötő önkormányzat képviselő-testülete minősített többséggel elfogadta.
2.2.4. A megállapodás módosításának minősülő felmondásra csak az általános önkormányzati választások napját követő hatvan napon belül van lehetőség. A felmondás egyoldalú írásbeli jognyilatkozat, melyhez nem szükséges a megállapodást megkötő többi önkormányzat hozzájárulása. A felmondás a döntésnek az érintett önkormányzatokkal történő közlést követő 10. napon hatályosul. 
2.2.5. A döntés közlésének napja az a nap, melyen az összes érintett önkormányzattal írásban közölték azt. Amennyiben az érintett önkormányzatokkal nem azonos napon közölték a döntést, a döntés közlésének napja az a nap, melyen az utolsó közlés megtörtént.

2.3. A megállapodás megszüntetése
2.3.1. A megállapodás megszüntetéséről közös megegyezéssel az érintett képviselő-testületek az általános önkormányzati választások napját követő hatvan napon belül állapodhatnak meg. Az ennek kezdeményezéséről szóló határozatban (illetőleg az annak mellékletét képező közös megegyezést rögzítő megállapodás-tervezetben) foglaltakat a megállapodást megkötő önkormányzatok képviselő-testületei a határozatról készült jegyzőkönyvi kivonat kézhezvételét követő tizenöt napon belül meg kell, hogy tárgyalják.
2.3.2. Amennyiben a közös megegyezés nem jön létre, úgy a felmondás szabályai szerint kell eljárnia a megállapodást megszüntetni kívánó önkormányzatoknak.
2.3.3. A megszüntető döntés meghozatalára egyebekben a 2.1.1. pontban meghatározott szabályok irányadók.
2.3.4. A megállapodás megszüntetése esetén gondoskodni kell a jelen megállapodás szerinti pénzügyi és vagyoni elszámolásról. A közös önkormányzati hivatal vagyongyarapodását a jelen megállapodás megszűnése esetén a vagyongyarapodáshoz történő hozzájárulás arányában - pályázat esetében a vállalt saját erő arányában - kell megosztani. Ha ez nem állapítható meg, a vagyont - az általános önkormányzati választások évének január 1-jei - a lakosságszám arányában kell megosztani.

3. A KÖZÖS ÖNKORMÁNYZATI HIVATAL SZERVEZETI KÉRDÉSEI

3.1. A közös önkormányzati hivatal irányítása
3.1.1. A Hivatal irányítását a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 67. § a) és b) pontja tekintetében a polgármesterek a d) pont tekintetében a Képviselő-testületek látják el.
3.1.2. A jelen megállapodást megkötő önkormányzatok képviselő-testületei a Hivatal bevételeiről, kiadásairól, engedélyezett létszámáról - a költségvetési rendeletüket tárgyaló képviselő-testületi ülés előtt - együttes testületi ülésen döntenek.
3.1.3. A Hivatal éves költségvetése Magyarnándor Község Önkormányzata költségvetésének részét képezi, mely a jelen megállapodásban rögzített, a hivatali működési költségek viselésének arányára és teljesítésének feltételeire vonatkozó rendelkezések figyelembe vételével készül.
3.1.4. A jelen megállapodást megkötő önkormányzatok képviselő-testületei a Hivatal éves költségvetési és 3.2.5. pont szerinti szakmai beszámolójáról - a költségvetési zárszámadásukat tárgyaló képviselő-testületi ülés előtt - együttes testületi ülésen döntenek.
3.1.5. A Társuló községeket megillető további jogosultságok:
1. a jegyző kinevezése során a polgármesterek jogkörét az Mötv. 83. § b) pontja biztosítja,
1. az adott település polgármestereinek egyetértése szükséges a közös önkormányzati hivatal székhelyén és az adott településen működő kirendeltség köztisztviselője, alkalmazottja kinevezéséhez, bérezéséhez, vezetői megbízásához, vezetői megbízásának visszavonásához és jutalmazásához.

3.2. A közös önkormányzati hivatal vezetése, a jegyző
3.2.1. A közös önkormányzati hivatalt a jegyző vezeti.
3.2.2. A jegyző felett a polgármesterek az Mötv. 83. §-ának b) pontja szerint gyakorolják a munkáltatói jogokat azzal, hogy az egyéb munkáltatói jogokat (Mötv. 19. § b) pont) Magyarnándor Község Polgármestere gyakorolja. A munkáltatói jogok gyakorlása a polgármesterek részvételével tartott tanácskozás (Polgármesterek Tanácsa) alkalmával történik, amelyről - feltüntetve a szavazati arányokat - jegyzőkönyv készül. A tanácskozás akkor határozatképes, ha a közös önkormányzati hivatalt létrehozó települések összlakosságát 100%-nak tekintve a polgármesterek által képviselt lakosságszám összesítve meghaladja az 50%-ot. A Polgármesterek Tanácsát Magyarnándor Község Polgármestere hívja össze, és gondoskodik a jegyzőkönyv elkészítéséről. A jegyzőkönyvet valamennyi jelenlévő polgármester aláírja. A jegyzőkönyv másolati példányát valamennyi, a közös önkormányzati hivatal fenntartásában részt vevő település polgármesterének meg kell küldeni a tanácskozástól számított 15 napon belül.
3.2.3. A jegyző állandó munkavégzésének helye Magyarnándor. A jegyző az állandó munkavégzése helyén kívül az egyes településeken az alábbi időbeosztás szerint tart ügyfélfogadást:[footnoteRef:2] [2:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

	
	Hétfő
	Kedd
	Szerda
	Csütörtök
	Péntek

	Debercsény
	-
	-
	(minden hónap első szerdai napján) 
9.00-11.00
	-
	-

	Cserháthaláp
	-
	10.00-12.00
	-
	-
	-

	Szanda
	8.00-11.00
	-
	-
	-
	-


3.2.4. A jegyző távolléte vagy akadályoztatása esetén a testületek ülésein való részvétel a munkaköri leírásokban rögzített helyettesítési rend szerint történik.
3.2.5. A jegyző évente egy alkalommal zárszámadáskor a képviselő-testületek együttes ülése előtt - a 3.1.4. pont szerint - beszámol a közös önkormányzati hivatal működéséről.

3.3. A közös önkormányzati hivatal létszáma
3.3.1. Szakmai létszám:[footnoteRef:3] [3:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

· jegyző		  1 fő
· köztisztviselők	10 fő
Összesen:	11 fő

3.4. A közös önkormányzati hivatal munkarendje:
3.4.1. A közös önkormányzati hivatal egységes, szakmai szervezeti egységekre nem tagolódik.
3.4.2. A közös önkormányzati hivatal[footnoteRef:4] [4:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

1. Magyarnándor székhelyen teljes heti munkarendben,
1. Szanda településen ügyfélszolgálattal heti 1 x 3 órában hétfői napokon
1. Cserháthaláp településen ügyfélszolgálattal, heti 1 x 2 órában keddi napokon,
1. Debercsény településen ügyfélszolgálattal havi 1 x 2 órában miden hó első szerdai napján működik.

3.5. A közös önkormányzati hivatal ügyfélfogadási rendje[footnoteRef:5] [5:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

A székhelyen:
a) Munkarend:
Hétfőtől- csütörtökig	8.00-16.30 óráig,
Pénteken		8.00-14.00 óráig

b) Ügyfélfogadás:
Székhelyen:
Hétfőtől-szerdáig 8.00-12.00, és 13.00-16.00 óráig
Pénteken: 8:00-12:00 óráig
Csütörtökön nincs ügyfélfogadás

Szanda ügyfélszolgálat:
Minden hét hétfő: 8.00-11.00 óráig

Cserháthaláp ügyfélszolgálat:
Minden hét kedd: 10.00-12.00 óráig

Debercsény ügyfélszolgálat:
Minden hó 1. szerda 9.00-11.00 óráig

4. A KÖZÖS ÖNKORMÁNYZATI HIVATAL KÖLTSÉGVETÉSÉHEZ VALÓ HOZZÁJÁRULÁS, VALAMINT A KÖZÖS ÖNKORMÁNYZATI HIVATAL VAGYONI VISZONYAI

4.1. A közös önkormányzati hivatal költségvetéséhez való hozzájárulás

4.1.1. A közös önkormányzati hivatal működési költségét (személyi juttatások és járulékaik, a hivatali feladatellátásra használt helyiségek dologi kiadásai) az á l l a m - az adott évi központi költségvetésről szóló törvényben meghatározott mértékben, és a hivatal által ellátott feladataikkal arányban - f i n a n s z í r o z z a, amelyet a székhelytelepülés számlájára folyósít a helyi önkormányzatok működésének általános támogatásán belül.
4.1.2. Az állami normatíva a társuló önkormányzatok számlájára érkezik, melyből elsődlegesen a közös önkormányzati hivatal személyi és dologi kiadásait kell fedezni.

4.1.2.1. DOLOGI KIADÁSOK:[footnoteRef:6] [6:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

Székhely hivatal: Magyarnándor, Cserháthaláp, Debercsény Szanda Önkormányzatai lakosság arányosan
4.1.2.2. SZEMÉLYI KIADÁSOK:[footnoteRef:7] [7:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

9 fő köztisztviselő esetében Magyarnándor, Cserháthaláp, Debercsény, Szanda Községek Önkormányzatai lakosság arányosan, 
1 fő köztisztviselő (a polgármesterek külön megállapodása alapján) személyi kiadásait teljes körűen Magyarnándor viseli.
A jegyző személyi juttatásait Magyarnándor, Cserháthaláp, Debercsény, Szanda Községek Önkormányzatai lakosság arányosan fizetik meg.
4.1.3. A normatívával nem fedezett, költségeket az önkormányzatok saját bevételeik terhére vállalják és biztosítják.[footnoteRef:8] [8:  módosította Cserháthaláp Község Polgármesterének  6/2020. (V.19.) határozata 2020. július 1-től hatályos] 

4.1.4. A fenntartó önkormányzatok polgármesterei a jegyző indítványára a költségvetés készítése előtt annak tartalmáról előzetes egyeztetést/eket tartanak.
4.1.5. A közös önkormányzati hivatal fenntartásában részt vevő önkormányzatok vállalják, hogy a közös önkormányzati hivatal költségvetésében elfogadott önkormányzati hozzájárulás összegét saját költségvetésükbe betervezik és 1/12 részét minden hónap 30. napjáig átutalják a közös önkormányzati hivatal számlájára.
4.1.6. Felek megállapodnak, hogy minden évben legkésőbb zárszámadáskor elszámolnak az előző évi hozzájárulásokkal. A hivatal jegyzője e határidőig az elszámolást írásban eljuttatja a társult községek önkormányzatai részére. Felek kötelezik magukat, hogy ezen elszámolás alapján - annak elfogadását követően- a pénzügyi rendezés 30 napon belül részükről megtörténik.
4.1.7. A 4.1.5. és 4.1.6. pont szerinti fizetési kötelezettségek késedelmes teljesítése esetén az adós önkormányzat - a jegybanki alapkamatnak megfelelő - késedelmi kamattal növelt összeget tartozik megfizetni. Ez esetben a Magyarnándori Közös Önkormányzati Hivatal Jegyzője a nem teljesítő önkormányzatot felszólítja a 30 napon belüli teljesítésre, a felszólítás eredménytelensége esetén a felszólítási határidő lejárati napján jogosult i n k a s s z ó benyújtására a nem teljesítő önkormányzattal szemben.

4.2. A közös önkormányzati hivatal vagyoni viszonyai
Ingatlanok használatba adása
4.2.1. A székhelyen és telephelyeken a közös önkormányzati hivatali feladatok ellátására használt ingatlanok a jelenlegi tulajdonos önkormányzat tulajdonában maradnak, melyeket térítésmentesen a közös önkormányzati hivatal használatába adnak. Az ingatlanok beruházási és felújítási kötelezettségéről a tulajdonos önkormányzat saját forrásai terhére gondoskodik.
4.2.2. A közös önkormányzati hivatalt fenntartó önkormányzatok tulajdonában álló, a közös önkormányzati hivatal ingyenes használatába adott ingatlanok:
1. 2694 Magyarnándor, Fő út 88.
2. 2694 Cserháthaláp, Fő út 72.
3. 2694 Debercsény, Fő út 45.
4. 2697 Szanda, Kossuth utca 1.

Ingóságok használatba adása
4.2.3. A tulajdonos önkormányzatok 2020. január 1. napjától kezdődően a közös önkormányzati hivatal ingyenes használatába adják a közös önkormányzati hivatali feladatok ellátásához szükséges ingó vagyont.
Az ingyenes használatba adott ingóságok 2020. január 1. napjától a közös önkormányzati hivatal önálló gazdálkodási jogkörébe kerülnek. A használatba adás ingyenes és a jelen megállapodás szerinti közös önkormányzati hivatali feladatellátás időtartamára szól.

5. A KÖZÖS ÖNKORMÁNYZATI HIVATAL MUNKÁJÁNAK NYILVÁNOSSÁGA

5.1. A Hivatal működtetése során biztosítani kell az önkormányzati és hivatali munka átláthatóságára, nyilvánosságára vonatkozó jogszabályi előírások betartását.

5.2. A közérdekű adatok nyilvánosságának biztosításával kapcsolatos feladatok ellátásáról a jegyző gondoskodik a Hivatal Szervezeti és Működési Szabályzatának függelékét képező, a közérdekű adatok közzétételi kötelezettségének teljesítéséről szóló szabályzatban foglaltaknak megfelelően.

5.3. A kötelezően közzéteendő közérdekű adatok körét nem érintő képviselő-testületi döntések nyilvánosságának biztosítása a jegyző feladata. A jegyző a határozatok nyilvánosságáról a nyilvános ülések jegyzőkönyveinek elérhetővé tételével, a rendeletek nyilvánosságáról kihirdetésükkel gondoskodik az egyes önkormányzatok szervezeti és működési szabályzatainak előírásai szerint.

5.4. A közérdekű adatokon túli, nyilvánosságot igénylő, önkormányzati közérdekű információk, közzétételek és hirdetmények nyilvánosságra hozatalával kapcsolatos döntéshozók és felelősök az egyes polgármesterek. Ezen információk nyilvánosságra hozatalának rendje főszabály szerint az egyes önkormányzatok hirdetőtábláján való közzététel; az ezen felül biztosított további közzétételi helyekről (pl. honlap, helyi sajtótermék, egyéb hirdetőtáblák, stb.) az egyes önkormányzatok szervezeti és működés szabályzatai rendelkeznek.

6. ZÁRÓ ÉS ÁTMENETI RENDELKEZÉSEK

6.1. Jelen megállapodásból eredő vitás kérdésekben bármely fél polgármestere jogosult egyeztető tárgyalást összehívni, bármely jelen megállapodást jóváhagyó önkormányzat székhelyére. Az egyeztető tárgyalásról emlékeztető készül, melynek elkészítéséről a tárgyalást összehívó polgármester köteles gondoskodni és köteles azt legkésőbb a tárgyalástól számított öt munkanapon belül mindegyik jelen megállapodást jóváhagyó fél polgármesterének megküldeni.
6.2. Amennyiben az egyeztető tárgyalás eredményre vezetett és ennek alapján jelen megállapodás módosítása szükséges, úgy Magyarnándor Község Polgármestere az emlékeztető általa történő kézhezvételét követő 30 napon belül köteles a megállapodás módosításáról készült előterjesztést a közös önkormányzati hivatal fenntartásában részt vevő önkormányzatok képviselő-testületeinek együttes ülése elé jóváhagyásra beterjeszteni.
6.3. Felek a vitás kérdés bírói útra terelését megelőzően legalább egy alkalommal kötelesek egyeztetni, a 6.1-6.2. pontokban foglaltak szerint. Amennyiben az egyeztetés összehívására vonatkozó jogával egyik önkormányzat polgármestere sem él a vitás kérdés felmerülésétől számított 30 napon belül, úgy Magyarnándor Község Polgármestere köteles az egyeztető tárgyalást Magyarnándor Község Önkormányzata székhelyére összehívni.
6.4.  Az egyeztetés eredménytelensége esetén a felek a jelen megállapodásból eredő jogvita elbírálására kikötik a Balassagyarmati Járásbíróság kizárólagos illetékességét.
6.5. Jelen megállapodás valamennyi, a megállapodást megkötő önkormányzatának képviselő-testülete általi elfogadását és azok polgármestereinek aláírását követően, 2020. január 1. napján lép hatályba.
6.6. Amennyiben az állami támogatás a közös önkormányzati hivatal működtetéséhez nem elegendő, úgy a tag önkormányzatok a hiányzó forrást az előző év január 1-jei lakosságszám arányában biztosítják.
6.7. A képviselő-testületek megállapodnak abban, hogy amennyiben a jelen megállapodás tartalmát érintő jogszabályok olyan érdemi változásokat tartalmaznak, melyek a közös önkormányzati hivatal jelenlegi szabályozás mentén való működőképességét, szabályosságát vagy méltányosságát megkérdőjelezik, akkor a felek a megállapodást haladéktalanul felülvizsgálják.
6.8 A megállapodásban foglaltak teljesülését az önkormányzatok a féléves beszámoló tárgyalásakor áttekintik és szükség szerint módosítják.
6.9 Jelen megállapodást annak elolvasását, tartalmának megismerését és megértését követően az önkormányzatok képviselő-testületei képviseletében eljáró polgármesterek a képviselt önkormányzat akaratával mindenben megegyezően, annak nevében, helybenhagyólag, saját kezű aláírással látják el.
[bookmark: _GoBack]Kelt: Magyarnándor, 2019. december 13.

